Επιστημονικό Κέντρο Κοπέρνικος

Το Επιστημονικό Κέντρο Κοπέρνικος (πολωνικά: Centrum Nauki Kopernik‎) είναι ένα μουσείο επιστημών που βρίσκεται στην όχθη του Ποταμού Βιστούλα στη Βαρσοβία Πολωνίας. Περιέχει πάνω από 450 διαδραστικά εκθέματα που επιτρέπουν στους επισκέπτες να πειραματιστούν και να ανακαλύψουν τους νόμους της επιστήμης. Το Κέντρο είναι το μεγαλύτερο ίδρυμα της κατηγορίας του στην Πολωνία και ένα από τα πιο προηγμένα στην Ευρώπη. Από την ίδρυσή του μέχρι το 2015 είχε δεχτεί 5 εκατομμύρια επισκέπτες.Η πρώτη ενότητα του Κέντρου άνοιξε για το κοινό την 5η Νοεμβρίου 2010, με πέντε εκθέσεις (Εν κινήσει, Άνθρωποι και το περιβάλλον, οι Ρίζες του πολιτισμού, Φωτεινή ζώνη, Μπζζζ!). Την 3η Μαρτίου 2011 άνοιξε η έκθεση για τους εφήβους – RE: γενιά, την 19η Ιουνίου άνοιξε το πλανητάριο Τα Ουράνια του Κοπέρνικου, την 15η Ιουλίου άνοιξε το Πάρκο της Ανακάλυψης, την 18η Οκτωβρίου άνοιξε το εργαστήριο χημείας, την 15η Νοεμβρίου άνοιξε το εργαστήριο βιολογίας, την 6η Δεκεμβρίου άνοιξε το εργαστήριο ρομποτικής και την 20η Δεκεμβρίου άνοιξε το εργαστήριο φυσικής.Από το 2008, το Επιστημονικό Κέντρο Κοπέρνικος μαζί με το Πολωνικό Ραδιόφωνο διοργανώνουν το Επιστημονικό πικ-νικ – τη μεγαλύτερη υπαίθρια εκδήλωση για προώθηση της επιστήμης. Το 2011 το Κέντρο φιλοξένησε το συνέδριο ECSITE (Ευρωπαϊκό Δίκτυο Επιστημονικών Κέντρων και Μουσείων) – μία από τις πιο σημαντικές διοργανώσεις στον χώρο των επιστημονικών κέντρων και μουσείων παγκόσμια.

 Αρχές του 2004 - ο Λεχ Κατσίνσκι, Δήμαρχος της Βαρσοβίας, διόρισε την Ομάδα Επιστημονικού Κέντρου που ανέλαβε την υλοποίηση του προγράμματος Ιούνιος του 2005 - Έγινε η συμφωνία για την ίδρυση του Επιστημονικού Κέντρου Κοπέρνικος Δεκέμβριος του 2005 – Ο διεθνής αρχιτεκτονικός διαγωνισμός για τον σχεδιασμό των εγκαταστάσεων του Κέντρου ολοκληρώθηκε με ανάθεση του έργου στο αρχιτεκτονικό γραφειό RAr-2 από την Ρούντα Σλάσκα Ιούνιος του 2006 - Έκανε ντεμπούτο η περιοδεύουσα έκθεση με τίτλο Πείραμα! Νοέμβριος του 2006 - Σύναψη σύμβασης για τον σχεδιασμό και την υλοποίηση των δύο μόνιμων εκθέσεων: Εν Κινήσει και Άνθρωποι και το Περιβάλλον Δεκέμβριος του 2007 – Σύναψη σύμβασης για τον σχεδιασμό και την υλοποίηση της μόνιμης έκθεσης: Ρίζες του Πολιτισμού Ιούλιος του 2008 – Σύναψη σύμβασης για την κατασκευή του κτιρίου του Επιστημονικού Κέντρου Κοπέρνικος με το νικητή του προκηρυγμένου διαγωνισμού, Warbud S. A. Έναρξη εργασιών κατασκευής Οκτώβριος του 2008 – Σύναψη σύμβασης για τον σχεδιασμό και την υλοποίηση της μόνιμης έκθεσης: Φωτεινή Ζώνη Νοέμβριος του 2008 – Σύναψη σύμβασης για τον σχεδιασμό και την υλοποίηση της μόνιμης έκθεσης: Γκαλερί της Νεολαίας 5η Νοεμβρίου 2010 - Η πρώτη ενότητα του κτιρίου και οι περισσότερες από τις μόνιμες εκθέσεις άνοιξαν για το κοινό 6η Δεκεμβρίου 2010 - Πρεμιέρα του Ρομποτικού Θεάτρου 31η Ιανουαρίου 2011 - Το Πλανητάριο ονομάστηκε Τα Ουράνια του Κοπέρνικου με ειδικό λογότυπο 3η Μαρτίου 2011 - Πρεμιέρα της έκθεσης RE: generation (γκαλερί για τους νέους) 19η Ιουνίου 2011 - Άνοιξε το πλανητάριο Τα Ουράνια του Κοπέρνικου 15η Ιουλίου 2011 - Άνοιξε το Πάρκο της Ανακάλυψης 18η Οκτωβρίου 2011 - Άνοιξε το εργαστήριο χημείας 15η Νοεμβρίου 2011 - Άνοιξε το εργαστήριο βιολογίας 6η Δεκεμβρίου 2011 - Άνοιξε το εργαστήριο ρομποτικής 20η Δεκεμβρίου 2011 - Άνοιξε το εργαστήριο φυσικής